# Standardbeskrivelsen

### Basisdata

* Opholdsstedets navn:​ Vangeledgård
* Adresse:​ Vangeledgårdsvej 50, 5260 Odense S
* Kommune:​ Odense
* Tilsynsførende myndighed:​ Social Tilsyn Syd
* Telefon/mobil:​ 66 15 13 05/ 27 20 13 05
* E-mail: ​vangeledgaard@mail.tele.dk
* Hjemmeside: ​​[www.vangeledgaard.dk](http://www.vangeledgaard.dk/)
* Organisation: ​Fond
* Leder: ​Marianne Rasmussen
* Godkendende myndighed: ​​Social Tilsyn Syd
* Antal døgnpladser: 8 døgnpladser
* Aldersgruppe:​​ 17 - 30 år
* Målgruppe: ​​1, 2a+b, 4a
* Antal medarbejdere: ​10 + 4 vikarer
* Opholdstakst døgnanbringelse: ​59.685 kr. pr. måned i år 2019
* Opholdstakst aflastning: ​1.962 kr. pr. døgn i år 2019
* Skolegang: ​Ekstern​
* Evt. lukkedage:​ Vangeledgård er åben, døgnet rundt, året rundt

​

Vangeledgård er et nedlagt landbrug med et stort stuehus.
I stuehuset er der indrettet 7 eneværelser, en stor hall, fælles spisestue, stort fælles køkken 2 bad/toilet, et bryggers, fælles opholds- og TV-stue samt 2 kontorer.
Der forefindes desuden en selvstændig tilbygning, hvor der er 2 værelser, fælles køkken , fælles bad/toilet samt vaskemaskine og tørretumbler. Denne tilbygning bruger vi til mere intensiv botræning i forbindelse med udslusning.
Derudover forefindes der bl.a. opvarmet scooter/cykelværksted med gulvlift, træværksted samt metalværksted.
Vi har på stedet heste som de unge kan benytte sig af, f.eks. i form af rideture, socialt samvær osv.
Vangeledgård er centralt beliggende med nem adgang til offentlige transportmidler, fødevarebutikker, lokal folkeskole samt et stort udbud af andre skole/beskæftigelsestilbud og alligevel omgivet af den smukke fynske natur, med åbne marker, skov og stinet ved Odense Å.

​

### Afgrænsning af tilbuddet og dets målgruppe

Efter godkendelse og aftale med Social Tilsyn Syd modtager Vangeledgård døgnanbringelse af op til 8 unge, i alderen fra 17 – 30 år.
Stedet er godkendt efter servicelovens § 66 stk. 5, § 142 og § 107.

​

#### Godkendelsen omfatter unge, der kan udvise følgende problemstillinger

* Unge med psykiske, sociale, adfærdsmæssige og/eller indlæringsmæssige problemer.

(specifikke vanskeligheder hos normalt begavede, herunder omsorgssvigtede unge)

* ​​Unge med tilknytnings- og kontaktforstyrrelser.

(personlighedsforstyrrelser, kontaktafvisende, OCD, BORDERLINE-problematik)

* ​​Unge lettere psykisk udviklingshæmmede og sent udviklede, der er personligt selvhjulpne ift. hygiejne, sproglig kommunikation og fysisk mobilitet.
* ​​Unge med ADHD.

​

#### Målgruppen generelt

Vangeledgårds tilbud består, som udgangspunkt, af et længerevarende forløb, og derfor er varigheden af opholdet, som oftest, ikke aftalt på forhånd.

Beboerne har brug for en tryg, rolig, struktureret, forudsigelig og stabil hverdag. Det er ikke alle beboere der nødvendigvis har en diagnose.

Ofte er stedets beboere unge, hvis forældre ikke har lært/ikke har evnet at give deres børn den omsorg, de har brug for og krav på. De har derfor oplevet et svigt af deres primære omsorgsperson. Resultatet heraf kan være at den unge er præget af kontaktbesvær, aggressivitet og/eller depression e.l.

Konkret kan den unges problemer komme til udtryk i form af forskellige former for misbrug, brug af vold, selvskade og/eller at de har svære vanskeligheder med at skabe kontakt og tilknytning til andre. De mangler ofte tillid til omsorgspersoner og til det omliggende system generelt.

De typiske beboere på Vangeledgård,

* har været udsat for omsorgssvigt og deraf følgende følelsesmæssige skader
* har været udsat for vold og/eller selv kan være voldelige.
* har diagnoser som ADHD, BORDERLINE, OCD, Asperger, tilknytningsforstyrrelser, sent udviklede
* har manglende empati og har derved også svært ved det sociale samspil
* har udviklet personlighedsforstyrrelse, der f.eks. kan komme til udtryk som stridbarhed, impulsive handlinger, manglende udholdenhed og kraftige humørsvingninger
* har et psykisk handicap, som kommer til udtryk ved fx selvdestruktiv adfærd i form af cutting o.l.
* har det svært ved almindelig indlæring og/eller manglende faglige kundskaber som de behøver hjælp til
* har brug for et stabilt forløb enten i form af arbejde, uddannelse, skole e.l.
* har ikke en diagnose, men har brug for struktur i deres liv og en hverdag med stabile forhold

​Skolegang og uddannelse

Vangeledgård arbejder sammen med den unge, UUO vejleder og sagsbehandler, om at finde den rette skole eller uddannelsesforløb, som vedkommende kan påbegynde. Beboernes skolegang **f**oregår primært i eksterne ordninger på Odense Kommunes specialskoler eller på den lokale folkeskole med individuel støtte. Vi har på Vangeledgård et stort kendskab til de omkring liggende skoler og uddannelser, og vil derved, i samarbejde med den unge, UUO vejleder og sagsbehandler, kunne finde frem til det bedste match til den unge i form af skole/uddannelse o.l.

Eneundervisning på Vangeledgård kan, i sjældne tilfælde forekomme, hvor underviserne kommer ud på Vangeledgård fra den lokale folkeskole.

​​

### Personalenormeringen

Vangeledgårds personalenormering er på 10 faste medarbejdere og 4 faste vikarer.
Fra klokken 22.00 til klokken 8.30, er der en sovende nattevagt.

### Særlige faglige kompetencer

Medarbejderstaben har faglige baggrunde som pædagog, social- og sundhedsassistent, landbrugsassistent og omsorgsmedhjælpere.
En af pædagogerne er uddannet i Dialektisk Adfærdsterapi.
Vi kan derfor tilbyde effektiv behandling i forhold til dysfunktionel adfærd, hvor vi fokuserer på beboernes emotionelle regulering og styrker evnen til at identificere, acceptere og udholde disse følelser.

Sammensætningen af medarbejdere med forskellige kompetencer, giver en god dynamik og fleksibilitet.
Udover de faglige kompetencer, lægger vi vægt på, at vores medarbejdere kan yde omsorg og praktisk hjælp.

### Pædagogisk grundlag og visionerPå Vangeledgård er vi kendt for vores familiære omgivelser, hvilket tidligere og nuværende unge sætter stor pris på.

### Udsagn fra en herboende ung: ”*Jeg slapper af og får det bedre fordi jeg føler mig hjemme. Her er hyggeligt og rart at være.”*

### Vi er tydelige professionelle voksne med fælles fodslag. Samtidig ser vi en stor ressource i forskelligheden blandt de ansatte, alder, køn, erfaring både fagligt og livserfaringsmæssigt. De unge synes det er fedt at kunne bruge af dette ta´ selv bord.

### Udsagn fra en herboende ung: ”*Yes der er Rock der kommer, så får vi friskbagte boller i morgen tidlig.”*

### Anerkendende og ressourcebaseret tankegang.Når den unge flytter ind på Vangeledgård, har vi stor fokus på at anerkende og respektere det menneske, med den ”rygsæk” den unge flytter ind med.

### Vi vægter at give tid og ro til at falde til og samtidig favne den unge i hverdagen samt have fokus på den unges ressourcer. Overskud og ressourcer er som oftest ikke så store, når den unge flytter ind. Gennem udviklingsplaner og små mål i dagligdagen, oplever den unge et stigende overskud og voksende tro på sig selv og omverdenen.

### Empati, relationer og nærvær.For at kunne arbejde med den unge, er det en forudsætning at kunne vise empati og nærvær. Vise den unge at man vil dem det godt og mindre godt, og stadig være tydelig og autentisk i sin grænsesætning.

### Derfor mener vi, at den gode relation til den unge har stor betydning for det pædagogiske arbejde. Den unge får en fast kontaktperson, som både påtager sig det primære ansvar for de praktiske ting, i samarbejde med den unge og det primære relations arbejde i form af samtaler, terapi, hyggesnak, ture ud af huset, praktiske opgaver som tøjvask, oprydning, personlig hygiejne m.m. (ADL træning).

### Vi har erfaring med at de unge ret hurtigt bliver trygge ved alle medarbejderne i huset. Vi oplever derfor ofte, at den unge bruger de øvrige medarbejdere, og ikke kun kontaktpersonen, til diverse opgaver, problemløsninger eller samtaler.

### Struktur og stabilitet.En hverdag med forudsigelighed og struktur er som oftest kernen for stabilitet i den unges liv. Derfor har vi stor fokus på, i samarbejde med den unge, at få tilrettelagt dagen, så den unge ikke skal bruge de, som oftest få, ressourcer på at bekymre sig om dette.

### Eksterne samarbejdspartnere.I det professionelle arbejde, ser vi en stor vigtighed i også at kende vores begrænsninger. Derfor bruger vi eksterne samarbejdspartnere, hvilket har stor betydning for de unge.Vi har et godt samarbejde med eks. misbrugscenteret i Odense, Psykiatrien i Odense, Psykologer, kriminalforsorgen, sagsbehandlere, skoler, andre beskæftigelses institutioner m.fl.Den unge vælger som oftest at have sin kontaktperson med som bisidder ved møderne, i forhold til det tværfaglige samarbejde.Dette giver os store fordele for vores professionelle arbejde med den unge, at have indsigt i disse eksterne samtaler.

### Forældresamarbejde.Det er den unge der i samarbejde med kontaktpersonen, vælger kontakten, og omfanget af denne, til sine forældre.Der kan være årsager til, at den unge i perioder ikke ønsker relationen.Opgaven for os er at anerkende dette ønske og samtidig få talt med den unge om hvilke følelser det er, der gør det svært.Oftest ser vi, at familien og den unge skal finde en ny måde at omgås hinanden på og med hjælpe fra os samt lidt tid og fred, lykkes det som regel at finde hinanden igen.

### Konflikthåndtering.En konflikt løses hurtigst muligt.Den unge må ikke gå alene rundt med en uløst konflikt.Personalet sætter straks ind med en problemløsende samtale og efter behov følges der op med pædagogiske virkemidler, der er brugbare til at løse konflikten. Den unge får redskaber til at undgå en lign. konflikt fremadrettet.

### I tilfælde af magtanvendelse, har Vangeledgård faste procedurer for registrering og indberetning til Social Tilsyn Syd.

### Konflikter evalueres altid med lederen og den involverede medarbejder kan tilbydes supervision af den øvrige medarbejdergruppe og vores eksterne supervisor.Er der yderligere behov, kan medarbejderen tilbydes psykologhjælp.

Da en konflikt aldrig er ens og aldrig udvikler sig på samme måde, kan man ikke give nogen konkret løsningsmodel på en konflikt.

Konfliktens udvikling vil altid afhænge af de mennesker, der er involveret i den.

​

Men der er nogle nøgleord, som altid er meget vigtige i en konfliktsituation:

* Bevar roen og overblikket, for ikke at gøre situationen værre end den allerede er.
* Vær bevidst om hvor stor tillid og fortrolighed du har til den involverede unge, og vær bevidst om hvor langt du, i forhold til ovenstående, kan tillade dig at gå.
* Hav respekt for den unges vrede og frustration, og vær bevidst om hvad der har startet den opståede konflikt.
* Giv altid den unge flere løsninger til at komme ud af konflikten med.
* Skulle konflikten udvikle sig til at være fysisk, vær så sikker på at du kan håndtere det, inden du fysisk går ind og gå ALDRIG ind i en fysisk konflikt hvis du er alene på vagt.

### Værdigrundlag Vangeledgård er bygget op omkring 3 grundlæggende værdier: Engagement, Ordentlighed og Tryghed.

### EngagementDet betyder, at beboerne altid vil møde medarbejdere, som-vil gøre en positiv forskel-er nærværende-er imødekommende-viser forståelse-er rummelige-er ansvarsfulde

### OrdentlighedDet betyder, at beboerne altid vil møde medarbejdere, som-behandler alle med respekt-er sandfærdige og til at stole på-hjælper hvor vi kan

### Tryghed.Det betyder, at beboeren altid vil møde medarbejdere, som-skaber tryghed i hverdagen-har fælles holdninger-gør det de siger og siger det de gør

### ​

### En typisk dag på Vangeledgård kan se således ud

5.45 – 7.30 Godmorgen.
De beboere, som skal i beskæftigelse eller på uddannelse udenfor Vangeledgård, vækkes og dagen starter.

6.30 – 9.00 Morgenmad. Vi vægter at der er god tid til både morgenhygiejne og til at få spist morgenmad.

9.00 – 12.00 **Dagsbeskæftigelsen** starter for de af de unge der ikke er i anden form for skole/beskæftigelse og den kan bestå af forskellige aktiviteter såsom, arbejde i stalden, husholdningsopgaver, beskæftigelse på Vangeledgårds værksteder eller beskæftigelse på Vangeledgårds udenoms arealer.

**Hjemmedagen** planlægges i et samarbejde mellem beboeren og kontaktpersonen. Det er på denne dag der planlægges personlige gøremål som f.eks. som f. eks lægebesøg, tandlægebesøg, rengøring på værelset, personlige indkøb og evt. ture ud af huset, kvalitetstid og lign.
Hjemmedagen forekommer en gang ugentlig.

12.00 – 13.00 Fælles frokost. Tilberedt af en til flere unge samt et personale.

13.00 – 15.00 Dagsbeskæftigelsen fortsætter. Man er ikke låst fast i den beskæftigelse der er i gang om formiddagen. Det kan sagtens være helt andre opgaver man udfører om eftermiddagen.

15.00 – 16.00 Kaffepause, med frugt og måske hjemmebag. Her kan der snakkes om hvordan dagen er gået og om hvad den unge har af planer resten af dagen.
Kaffepausen er frivillig.

17.30 – 18.00 Fælles aftensmad.
Alle beboere har pligter i forbindelse med aftensmaden: Borddækning, madlavning, afrydning og opvask.
Den enkelte beboer yder i forhold til evne og overskud.

18.00 – 22-00 Fritid.
De af beboerne der går til aktiviteter i dette tidsrum, vil blive transporteret frem og tilbage af personalet, i tilfælde af at der ikke er mulighed for at benytte offentlige transportmidler.

22.00 Godnat.
Alle beboere går på deres værelser og der skal være ro, så de af beboerne der skal tidligt op næste morgen, har mulighed for at sove.

For beboerne på Vangeledgård, er det vigtigt med en struktureret hverdag.

I fritiden har den indbyrdes kontakt, beboerne i mellem, lighed med samspillet i en søskendeflok, mens

dagsbeskæftigelsen bliver mere som samspillet mellem kolleger, hvor en fælles opgave skal løses.

Opgaverne tilpasses således at beboernes personlighed, evner og ressourcer, kan komme til maximal

udfoldelse.

Som omsorgsgiver har medarbejderen ansvaret for at møde beboeren dér hvor han/hun er – og motivere

beboeren til at involvere sig i opgaverne og give støtte til højnelse af selvværdet. Ligeledes vil det give

beboerne en masse succesoplevelser.

​

​

### Traditioner på Vangeledgård

### Hvert år i påsken, tager vi på en heldagstur til Tyskland. Her handler vi ind og spiser frokost på en burgerbar og aftensmad på et cafeteria.På turen hjem tager vi os tid til forskellige stop, hvor vi oplever nogle smukke naturscenerier.

### Hvert år stiller Vangeledgård talstærkt op ved det traditionsrige Eventyrløb, der afholdes Kristi Himmelfartsdag i Odense.Her mødes beboere, personale, familie og venner af Vangeledgård for at løbe, gå eller passe grillen.Ind i mellem deltager også tidligere beboere.

### Hvert år til Sankt Hans aften, inviteres beboerne til Skt. Hans bål i lokalområdet, hvor de deltager sammen med personalet der er på vagt.

### Hvert år, op til jul, holder vi en hyggelig julefrokost for beboerne og personalet. Det foregår som regel i Bowlingcenter, med efterfølgende middag på restaurant.

### Ved fødselsdage, må den unge vælge aftenens menu, ligesom fødselaren må vælge om familien skal inviteres til fødselsdagsmiddagen. Alle fødselarer modtager naturligvis en gave fra Vangeledgård.

### Udover de faste traditioner arrangerer vi forskellige aktiviteter i fritiden. Aktiviteterne kan både planlægges af de unge og af personalet.Vi har for eksempel været på kanoture på Odense Å, fiske- eller badeture ved stranden, lavet bål ved vores bål sted i haven, taget på forlængede weekendture til Lalandia, taget i biografen, besøgt udstillinger, deltaget i forskellige koncertarrangementer og meget andet.

### Beboerne er meget velkomne til at komme med forslag, og de søges alle praktiseret i den grad det kan lade sig gøre.

 **Visitation**

### Socialrådgiver, den unge og pårørende inviteres til at besøge Vangeledgård, således at den unge har mulighed for at se stedet og efterfølgende få en samtale med personalet.Her har de alle mulighed for at stille spørgsmål og fortælle om de særlige behov den unge har.

### Efter samtalen evaluerer vi alle om den unge matcher Vangeledgård og det vi kan tilbyde under et ophold på Vangeledgård.

### Inden den unge flytter ind, bliver der i samarbejde med den unge og socialrådgiver udarbejdet en handleplan med mål og delmål for, hvad den unge og personalet, skal arbejde med under opholdet.

### Indslusning

Vi regner altid med en periode på ca. 3 måneder før den unge er faldet til på Vangeledgård.

​​

Om værelset skal være helt, delvist eller slet ikke møbleret, aftales altid på det sidste møde inden indflytning. Det afhænger af følgende:

​

* Hvor meget har den unge selv med.
* Skal der købes møbler som er den unges ejendom og som derfor følger den unge ved fraflytning.
* ​Er der et ønske fra den unge om selv at være med til at købe det nye der skal købes.

​

Som udgangspunkt stiller Vangeledgård et møbleret værelse til rådighed, møblerne er standard møbler.

​

Når den unge ankommer til Vangeledgård vil medarbejderne være lige i nærheden og til rådighed hele den første dag.

​

Skal der indkøbes møbler sammen med den unge, bliver dette gjort en af de første dage, og helst sammen med kontaktpersonen.
Da vi tilstræber at indflytninger sker om formiddagen, vil det være muligt for den nye unge at møde nogle af de øvrige beboere under afslappede forhold og ikke dem alle sammen på en gang.
Under aftensmaden vil der være en præsentationsrunde af beboere og personale.
Derefter er der almindeligt samvær og da vi lægger stor vægt på at der bliver taget godt imod de nye beboere af alle, er der rig mulighed for at få lært nogle af beboerne nærmere at kende.
Ved sengetid, når der er ro, bliver den nye unge tilbudt at ringe hjem til forældrene, og der er tid til at få snakket dagens indtryk igennem.

Vi bestræber os på at den nye unge ikke skal starte i fast beskæftigelse, skole eller arbejde før tidligst en uge efter indflytning, da denne uge er godt givet ud i forhold til et godt videre forløb.

​

I løbet af den første uge bliver den unge langsomt kørt ind i stedets daglige rutiner.

​

I indslusningsfasen er kravene til den nye unge ikke større end at han/hun skal overholde stedets regler og rytme, samt lære medarbejderne og beboerne dybere at kende.

Medarbejderne er i denne periode ekstra opmærksomme på den nye unge, de bemærker bl.a. hvordan han/hun reagerer i forskellige situationer og hvor meget han/hun klarer egenhændigt og hvad der skal guidning til i hverdagen.

​​​

Vi har i de første måneder kredset os ind på en afgrænsning af den unge, gennem vores observationer og samtaler.

​

### Bearbejdning og stabilisering

Kontaktpersonen har jævnligt samtaler med sine beboere omkring eks. skole/arbejde, adfærd, forældre, fritid, fysiske og psykiske forhold samt sociale forhold.
De tiltag der bliver besluttet under disse samtaler, bliver der bakket op omkring af de øvrige medarbejdere. Vi tilstræber en åben dialog medarbejder og beboer imellem.
Vælger en beboer at have samtalerne med en anden medarbejder end kontaktpersonen, er der også mulighed for dette. Vi lægger vægt på at den unge lærer at være social og praktisk ansvarlig i forholdt til de omgivelser han/hun færdes i, gennem vores daglige arbejde med de unge.
Der bliver løbende vurderet på, hvor meget den enkelte kan tage ansvaret for.

​

Vi samarbejder med skole/arbejdspladser i den udstrækning vi finder det nødvendigt i forhold til den enkelte beboer.
Samarbejdet er meget individuelt, nogle har brug for meget styring og strukturering, andre har ikke brug for nær så meget. Men vi tilstræber at vores beboere får en så selvstændig dagligdag som muligt, inden for den enkeltes evner, dette oplever vi i den grad som værende med til at højne selvværdet.
I det hele taget forsøger vi at give den unge en masse succesoplevelser og prøver så vidt muligt at undgå nederlag.

​

#### Supervision

Vangeledgård har tilknyttet en ekstern Supervisor.
Supervisionen gennemføres ca. en gang hver 2. måned, dog hvis der er behov for det, kan det supervisionen forekomme oftere. ​

#### Statusrapport

Kontaktpersonen skriver en statusrapport, som bliver sendt til socialrådgiveren umiddelbart inden de faste opfølgningsmøder.
Kontaktpersonen informerer socialrådgiveren løbende, om nødvendigt, og indkalder til ekstra møder hvis der er behov for det.
Vangeledgård benytter sig af et dagbogssystemet kaldet ”Bosted system”. Alle medarbejdere har pligt til at læse i dagbogen når de møder ind på vagt.

​

#### Beboer møde på Vangeledgård

Hver måned, afholder vi et beboermøde, hvor der er mødepligt. Der er på opslagstavlen hængt en dagsorden op, hvor de unge kan skrive på, hvis de har nogen ting som skal diskuteres, ris/ros eller hvis de har nogle forslag til aktiviteter/mad.
De der ikke kan skrive/læse, får hjælp til at skrive deres punkt på dagsordenen.
Under mødet bliver der valgt en ordstyrer, som skal styre slagets gang. De medarbejdere der er på vagt deltager i beboermødet og er støtte for ordstyreren.

​​

### Udslusning

#### Den unge udsluses når:

§​Målene i udviklingsplanen/handleplanen er nået eller er tæt på.

§​Forældrene eller kommunen ønsker den unge hjembragt.

§​Der ikke sker den ønskede udvikling, således at den unge kan få et bedre tilbud et andet sted.

§​Den unge falder udenfor vores målgruppe og må rejse.

**Udslusning til egen bolig.**Den unges sagsbehandler og Vangeledgård aftaler et udslusningsforløb i forhold til handleplanen.
når det vurderes at den unge er klar til et udslusningsforløb, flyttet han/hun ud i udslusnings afdelingen.
I handleplanen aftales det, hvor meget støtte den unge skal have gennem forløbet.
Udslusningsforløbet er individuelt og planlægges i forhold til den unges behov og funktionsniveau.

**Udslusning til anden institution.**Hvis den unge skal videre til en anden institution, besøger han/hun det nye sted sammen med sin kontaktperson.
Vi indhenter materiale om stedet og gennem samtaler forbereder vi den unge på overgangen, Fraflytning fra Vangeledgård og indflytning på den nye institution, foregår i et forløb, der er aftalt mellem de to institutioner.

**Efterværn.**

Vangeledgård tilbyder efterværn efter aftale, når den unge fraflytter Vangeledgård. Der er ingen unge der sendes fra Vangeledgård uden et sikkerhedsnet.
Den unge er altid velkommen til at komme tilbage til Vangeledgård på besøg efter de er fraflyttet.

​

​

​

​